Nr. L 223/28 De Europæiske Fællesskabers Tidende 8. 8. 92 KOMMISSIONEN KOMMISSIONENS BESLUTNING af 31. juli 1992 om den danske og nederlandske regerings støtte til virksomheder i jern- og stål- industrien (Kun den danske og nederlandske udgave er autentisk) (92/411/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Kul- og Stålfællesskab, særlig artikel 95, første og andet afsnit, efter høring af Det Rådgivende Udvalg og efter samstem- mende og enstemmig udtalelse fra Rådet, og ud fra følgende betragtninger : For at bidrage til beskyttelsen af miljøet via en reduktion af kuldioxidemissionerne og en forbedring af energiud- nyttelsen har de danske og nederlandske myndigheder besluttet at indføre en særlig, supplerende kuldioxid- og energiafgift ledsaget af afgiftslempelser for virksomheder. I Danmark tilvejebringes disse afgiftslempelser navnlig gennem følgende foranstaltninger : — en ordning med progressiv tilbagebetaling af en del af den betalte afgift. Det beløb, der tilbagebetales, stiger parallelt med afgiftens andel af virksomhedens værdi- tilvækst — et tilskud, når afgiften udgør mere end 3 % af denne værditilvækst. Dette tilskud er betinget af, at der er foretaget et energisyn, og at de i forbindelse hermed anbefalede energispareforanstaltninger er iværksat. Dette tilskud kan kombineres med den progressive tilbagebetaling, således at de tilsammen dækker det skyldige afgiftsbeløb minus 10 000 dkr. (1 260 ECU), som påhviler virksomheden. I Nederlandene vedrører lempelsen den del af afgiften, der beregnes på grundlag af energiforbruget (den anden halvdel er baseret på brændslets kuldioxidindhold), og består i en reduceret afgiftssats for virksomheder med et årligt naturgasforbrug på over 10 mio. m”. Trods disse lempelser vil de afgiftspligtige virksomheder i begge lande blive pålagt ekstraomkostninger. Kommissionen, til hvem disse afgiftsordninger blev anmeldt i overensstemmelse med EØF-Traktatens artikel 93, fandt, at afgiftslempelserne indeholdt støtteele- menter, idet de favoriserede bestemte virksomheder i d to medlemsstater. * Den var dog også af den opfattelse, at støtteforanstaltnin- gerne var forenelige med fællesmarkedet, da de havde til formål at begrænse de tilgodesete virksomheders tab af konkurrenceevne — som følge af deres afgiftspligt — i forhold til deres konkurrenter i lande, der ikke påtænkte at indføre en sådan afgift, dog uden at ophæve de positive virkninger for miljøet, som indførelsen af afgiften sand- synligvis vil få. I april 1992 besluttede Kommissionen derfor, at den ikke ville rejse indsigelse mod de pågældende støtteforanstalt- ninger, idet den dog præciserede, at hvis der på et senere tidspunkt blev gennemført en EF-lovgivning på dette område, skulle den danske og nederlandske regering bringe deres afgifter og de hermed forbundne støtteforan- staltninger i overensstemmelse hermed. Kommissionen udelukkede imidlertid, at jern- og stålvirk- somheder under EKSF kunne modtage den pågældende støtte. Denne støtte optræder nemlig ikke blandt de støt- teforanstaltninger, som blev godkendt ved Kommissio- nens beslutning nr. 3855/91/EKSF af 27. november 1991 om fællesskabsregler for støtte til jern- og stålindu- strien ()). Støtten er derfor forbudt i henhold til EKSF- Traktatens artikel 4, litra c). Imidlertid vil de ekstraomkostninger, som danske og nederlandske virksomheder pådrager sig som følge af afgiften, påvirke deres konkurrenceevne i forhold til deres konkurrenter i og uden for Fællesskabet. Ønsket om ikke () EFT nr. L 362 af 31. 12. 1991, s. 57.